Leo Jogiches, ejtsd "[jogihesz]" (Vilnius, 1867. július 17. – Berlin, 1919. március 10.) szociáldemokrata politikus, majd marxista beállítottságú forradalmár volt. Rosa Luxemburggal megismerkedve csatlakozott a szociáldemokrata mozgalomhoz. Az 1918–19-es németországi forradalom kitörése után részt vett a marxista forradalmi tömörülés, a Spartakus-szövetség (Spartakusbund) megalapításában, amely rövidesen a Németország Kommunista Pártjának (KPD) magját képezte. Jogiches ismert volt „Jan Tyszka” néven is. Intim szálak fűzték harcostársához Rosa Luxemburghoz, akinek meggyilkolása után átvette a KPD vezetését. 1919 márciusában letartóztatták és a börtönben kivégezték.